|  |
| --- |
|  |
|  |

Všetci zaradení do zriadeného

dynamického nákupného systému V2019171

**Váš list číslo/zo dňa Naše číslo Vybavuje/Telefón Bratislava**   
 SE-VO2-2022/004126-001 Šimunová/ 445 39 08.06.2022

**VEC: Výzva na predloženie ponuky v rámci zadávania konkrétnej zákazky s použitím dynamického nákupného systému**

V súlade s § 61 ods. 3 zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), Vás týmto verejný obstarávateľ – MINISTERSTVO VNÚTRA SLOVENSKEJ REPUBLIKY, Pribinova 2, 812 72 Bratislava, IČO: 00151866,

**vyzýva na predloženie ponuky**

v rámci konkrétnej zákazky s názvom „**Základné potraviny, mrazené, mliečne výrobky\_ZA 2022“ zadávanej s použitím** **dynamického nákupného systému v rámci systému Elektronické obstarávanie, ktorý je súčasťou Elektronického kontraktačného systému (ďalej aj len „EKS“),** ktorého oznámenie o vyhlásení verejného obstarávania bolo zverejnenév Úradnom vestníku EÚ 2019/S 115 zo dňa 18.06.2019, pod zn. 2019/S 115-281808 a vo Vestníku verejného obstarávania č 121/2019 dňa 19.06.2019, pod zn. 14696-MUT (ďalej len „dynamický nákupný systém“).

1. **odkaz na internetovú adresu, na ktorej sú súťažné podklady a táto výzva na predkladanie ponúk dostupné podľa § 43 ods. 1 zákona**

<https://eo.eks.sk/ElektronickaTabula/Detail/3049>

1. **identifikátor zadávanej konkrétnej zákazke s použitím dynamického nákupného systému**

VKDNS2022268

1. **odkaz na dokument, v ktorom sú uvedené doklady vyžadované na preukázanie splnenia podmienok účasti**

<https://eo.eks.sk/ElektronickaTabula/Detail/530>

1. **predmet zákazky**
   1. **Názov konkrétnej zákazky:**

Základné potraviny, mrazené, mliečne výrobky\_ZA 2022

* 1. **Druh konkrétnej zákazky zadávanej s použitím dynamického nákupného systému:** Tovar
  2. **Číselný kód pre hlavný predmet a doplňujúce predmety konkrétnej zákazky** z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník: Doplnkový slovník:

Hlavný predmet: 15000000-8 Potraviny, nápoje, tabak a príbuzné produkty

4.4 **Podrobné vymedzenie (špecifikácia) predmetu konkrétnej zákazky:**

Opis (špecifikácia) predmetu konkrétnej zákazky tvorí prílohu č. 1. Opis predmetu zákazky tejto výzvy na predkladanie ponúk.

* 1. **Predpokladaná hodnota** **konkrétnej zákazky je**: 95 000,00 EUR bez DPH.

1. **miesto dodania predmetu**

5.1 Konkrétne miesto dodania predmetu zákazky je uvedené v prílohe č. 1 tejto výzvy na predkladanie ponúk.

1. **lehota dodania predmetu konkrétnej zákazky**

6.1 Lehota dodania predmetu zákazky je 18 mesiacov odo dňa nadobudnutia účinnosti zmluvy.

**7** **jazyk alebo jazyky, v ktorých možno predkladať ponuky**

Slovenský jazyk, Český jazyk

1. **požadované zábezpeky a záruky (ak je to uplatniteľné)**

Zábezpeka sa nevyžaduje

1. **osobitné podmienky (ak je to uplatniteľné)**

Neuplatňujú sa

1. **Obsah ponuky**
   1. Návrh Zmluvy na dodávku potravín (ďalej len Zmluva) je uvedený v prílohe č. 3. Návrh Zmluvy a je pre uchádzačov záväzný. Uchádzač v ponuke návrh Zmluvy nepredkladá. Uchádzač predloží v rámci ponuky čestné vyhlásenie, že bez výhrad súhlasí so zmluvnými podmienkami podľa vzoru uvedeného v prílohe č. 5 Čestné vyhlásenie uchádzača.
   2. Vlastný návrh plnenia predmetu zákazky, špecifikovaný v prílohe č. 1. Opis predmetu konkrétnej zákazky tejto výzvy na predkladanie ponúk a súčasne v súlade s informáciami uvedenými v súťažných podkladoch a v tejto výzve na predkladanie ponúk vo formáte (doc), ktorý sa stane prílohou č. 1 návrhu Zmluvy.
   3. Návrh na plnenie kritéria podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v EKS.** Uchádzač v rámci šablóny „Hodnotiace kritériá“ uvedie svoj návrh na plnenie kritéria „Celková cena za dodanie požadovaného predmetu zákazky vyjadrená v EUR bez DPH“. Uchádzač stanoví cenu za obstarávaný predmet konkrétnej zákazky v súlade s informáciami uvedenými v súťažných podkladoch a v tejto výzve na predkladanie ponúk.

Uchádzač v tejto časti ponuky v rámci „Prílohy hodnotiacich kritérií“ predloží aj ocenenú prílohu č. 2. Vzor štruktúrovaného rozpočtu ceny vo formáte (napr. doc/.xls a .pdf), ktorá sa následne po elektronickej aukcii a jej aktualizácii stane prílohou č. 3 návrhu Zmluvy uvedenej v prílohe č. 3. Návrh Zmluvy tejto výzvy na predkladanie ponúk.

* 1. Údaje o osobe, ktorej služby alebo podklady pri vypracovaní ponuky uchádzač využil podľa bodu 20.5 súťažných podkladov, ak uchádzač ponuku nevypracoval sám. Uvedené predloží podľa vzoru uvedeného v prílohe č. 5 Čestné vyhlásenie uchádzača.

1. **lehota na predkladanie ponúk**

Lehotu na predkladanie ponúk verejný obstarávateľ stanovil do 20.06.2022 do 10:00 miestneho času.

1. **adresa, na ktorú sa ponuky predkladajú**

<https://eo.eks.sk/ElektronickaTabula/Detail/3049>

1. **lehota na otváranie ponúk**

Lehotu na otváranie ponúk verejný obstarávateľ stanovil na 20.06.2022 o 10:30 miestneho času. Ponuky sa otvárajú spôsobom a za podmienok uvedeným v bode 29 súťažných podkladov.

1. **relatívna váha kritéria, ak nie je uvedené v oznámení o vyhlásení verejného obstarávania alebo v súťažných podkladoch**

Kritérium na vyhodnotenie ponúk, pravidlá jeho uplatnenia a pravidlá elektronickej aukcie sú

uvedené v prílohe č. 4 tejto výzvy na predkladanie ponúk.

1. **presnejšia formulácia kritérií na vyhodnotenie ponúk**

Neuplatňuje sa

1. **ďalšie potrebné informácie**
   1. Obsah ponuky je determinovaný šablónou ponuky, ktorá je uvedená v rámci dynamického nákupného systému, ktorý je súčasťou EKS. Záložka s názvom „Ponuka pre konkrétne zadanie zákazky“ je pre uchádzača prístupná z Elektronickej tabule konkrétnej zákazky. Záujemca/uchádzač predkladá svoju ponuku tým spôsobom, že vyplní šablónu ponuky svojim návrhom a prostredníctvom systému EKS ju odošle. V ponuke uchádzač uvedie aj informácie predpísané šablónou ponuky, vrátane návrhu na plnenie kritérií a heslo pre šifrovanie a potvrdenie tohto hesla jeho opätovným uvedením.
   2. Úspešný uchádzač je pred podpisom Zmluvy, ktorá bude výsledkom zadávania konkrétnej zákazky zadávanej s použitím dynamického nákupného systému, povinný poskytnúť riadnu súčinnosť podľa § 56 zákona a bodu 36 súťažných podkladov.
   3. Náklady spojené s účasťou v tomto elektronickom postupe zadávania konkrétnej zákazky s použitím dynamického nákupného systému znášajú záujemcovia/uchádzači v plnej výške bez akéhokoľvek nároku voči verejnému obstarávateľovi.
   4. Pri zadávaní tejto konkrétnej zákazky sa uplatňujú pravidlá a podmienky podľa súťažných podkladov k DNS, pokiaľ v pri tejto konkrétnej zákazky nie je uvedené inak.
   5. Úspešný uchádzač pred podpisom zmluvy, ktorá bude výsledkom zadávania konkrétnej zákazky bude povinný:
2. uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“),
3. scan originálu alebo úradne overenej kópie platného potvrdenia Regionálnej veterinárnej a potravinovej správy o hygienickej spôsobilosti motorových vozidiel určených na prepravu potravinárskych výrobkov, alebo záznamu z kontroly vykonanej na motorových vozidlách. V prípade, ak dodávku tovaru bude predávajúci vykonávať na základe zmluvného vzťahu s dopravcom, predloží úradne overenú kópiu uzavretej zmluvy s dopravcom a potvrdenie o hygienickej spôsobilosti motorových vozidiel použitých na prepravu,
4. scan originálu alebo úradne overeného platného potvrdenia Regionálnej veterinárnej a potravinovej správy o registrácii prevádzkarne podľa zákona č. 152/1995 Z. z. o potravinách v znení neskorších predpisov na preukázanie súhlasu štátneho orgánu so skladovaním a distribúciou predmetu zákazky.
   1. Verejný obstarávateľ si dovoľuje upozorniť, že v priebehu zadávania konkrétnej zákazky dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.
   2. Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

Prílohy:

Príloha č. 1: Opis predmetu zákazky/Vlastný návrh plnenia

Príloha č. 2: Vzor štruktúrovaného rozpočtu ceny

Príloha č. 3: Návrh Zmluvy na dodávku potravín

Príloha č. 4: Kritérium na vyhodnotenie ponúk, pravidlá jeho uplatnenia a pravidlá elektronickej aukcie

Príloha č. 5: Čestné vyhlásenie uchádzača